విశాఖపట్నం
విశాఖపట్నం (విశాఖ , విశాఖపట్టణం , వైజాగ్‌) భారత దేశంలోని ఆంధ్ర ప్రదేశ్‌ రాష్ట్రంలోని ప్రముఖ నగరం.
విశాఖపట్నం (పట్టణ), ఆంధ్ర ప్రదేశ్ రాష్ట్రములోని విశాఖపట్నం జిల్లాకు చెందిన ఒక మండలము. ఆంధ్ర ప్రదేశ్‌లో హోదా పొందిన తొలి నగరం (హైదరాబాదు కంటే ముందే). బ్రిటిషు పాలనలో వాల్తేరుగా కూడా పిలువబడింది ఈ నగరం. బంగాళా ఖాతం ఒడ్డున గల ఈ నగరంలో భారత దేశపు నాలుగో పెద్ద ఓడరేవు, దేశంలోనే అతి పురాతన నౌకా నిర్మాణ కేంద్రం ఉన్నాయి. స్వతంత్ర భారత దేశపు మొట్ట మొదటి ఓడ అయిన "జల ఉష" ఇక్కడే తయారయి, అప్పటి ప్రధాన మంత్రి జవహర్‌లాల్‌ నెహ్రూ చేతుల మీదుగా జలప్రవేశం చేసింది. సుందరమైన సముద్ర తీరం, అహ్లాదకరమైన కొండలతో అలరారే విశాఖపట్నం నగరానికి చుట్టుపక్కల ఎన్నో ప్రసిద్ధ యాత్రా స్థలాలు ఉన్నాయి. 
అద్భుతమైన అరకు లోయ సౌందర్యం, మన్యం అడవుల సౌందర్యం, లక్షల సంవత్సరాల క్రితం ఏర్పడిన బొర్రా గుహలు, 11 వ శతాబ్ది నాటి దేవాలయం, ప్రాచీన బౌద్ధ స్థలాలు మొదలైన ఎన్నో యాత్రా స్థలాలు విశాఖ చుట్టుపట్ల చూడవచ్చు. విశాఖపట్నం రేవుకు ఒక ప్రత్యేకత ఉంది. ఇది సహజ సిద్ధమైన నౌకాశ్రయం. సముద్రంలోకి చొచ్చుకొని ఉన్న కొండ కారణంగా నౌకాశ్రయానికి అలల ఉధృతి తక్కువగా ఉంటుంది. అనే ఈ కొండ సహజ సిద్ధమైన బ్రేక్‌వాటర్స్‌గా పనిచేస్తుంది.
విశాఖపట్నం వార్డులు
వార్డు హద్దులు: బుక్కా వీధి, కంచర వీధి, పప్పుల వారరివీధి, చింతకాయల వారి వీధి, టౌన్ హాల్, సీతారామ గుడి వీధి, చెంగల రావు పేట, కాదంబరి వారి వీద్ధి, మట్టా వెంకప్ప వారి వీధి, వెంపు వారి వీధి, ఛావల వారి వీధి, గాంధీ బొమ్మ వీధి, సోల్జయర్ పేట, శివాలయం వీధి, చిన్నమ్మ వారి వీధి, కురుపాం మార్కెట్, హిందూ రీడింగ్ రూమ్, కనక మహాలక్ష్మి వీధి, బొబ్బిలి వారి వీధి, మొసలికంటి వారి వీధి, గంగాబత్తుల వారి వీధి.
వార్డు హద్దులు: యల్లమ్మ తోట (జగదాంబ సెంటర్), జి.వి.ఎమ్.సి. ప్రియదర్శిని స్కూలు, సూర్యా బాగ్, డాబా గార్డెన్స్, ప్రేమ సమాజం ప్రాంతం, మాధవ ధార, పూతి వారి మన్యం, కృష్ణా గార్డెన్స్, జైల్ రోడ్, కనకాల దిబ్బ, గొల్ల పాలెం, నీలమ్మ వేప చెట్టు, ఐ.టి (ఇన్ కం టాక్స్) క్వార్టర్స్ ప్రాంతం, పోస్ట్ ఆఫీస్ కోలనీ.
వార్డు హద్దులు: దక్షిణ జైల్ రోడ్, నేరెళ్ళ కోనేరు, అల్లిపురం మెయిన్ రోడ్డు, అల్లిపురమ్ మార్కెట్, రైల్వే క్వార్టర్స్, రైల్వే స్టేషను రోడ్.